קורי בוש

קורי אניקה בוש (באנגלית: Cori Anika Bush; נולדה ב-21 ביולי 1976) היא פוליטיקאית אמריקאית, אחות מוסמכת, ואקטיביסטית בתנועת Black Lives Matter מסנט לואיס, מיזורי, המכהנת כחברת בית הנבחרים של ארצות הברית מטעם מחוז הקונגרס הראשון של מדינת מיזורי, האישה השחורה הראשונה לכהן במשלחת מיזורי לקונגרס.

מחוז בחירה זה מצוי במזרח מיזורי, מחוז בחירה בעל שטח קטן ואוכלוסייה של כ-750 אלף איש. המחוז כולל את כל העיר סנט לואיס ואת רוב צפון מחוז סנט לואיס. זהו המחוז הדמוקרטי ביותר במדינת מיזורי.

היא נחשבת לחלק מ"הסקווד", קבוצה של חברי קונגרס פרוגרסיבים הכוללת אותה ואת אייאנה פרסלי, אלכסנדריה אוקסיו-קורטז, אילהאן עומאר, ג'מאל באומן, סאמר לי, רשידה טליב וגרג סזאר.

ביוגרפיה
בוש נולדה וגדלה בסנט לואיס, שם למדה בבתי ספר ציבוריים מקומיים וסיימה את בית הספר התיכון של קרדינל ריטר. היא למדה באוניברסיטת האריס-סטואו במשך שנה אחת לפני שקיבלה תואר שני בסיעוד מבית הספר לסיעוד לותרני.

ב-4 באוגוסט 2020 ניצחה בבחירות המקדימות את לייסי קליי שכיהן 10 קדנציות רצופות ועלתה לבחירות הכלליות בנובמבר במחוז הקונגרס המזוהה באופן מובהק עם המפלגה הדמוקרטית. בוש היא האישה האפרו-אמריקאית הראשונה בבית הנבחרים האמריקאי ממיזורי. בוש ידועה בתמיכתה הנלהבת בתנועת ה-BDS, בביקורת חריפה על ישראל ואף קראה להחרמת ישראל. ב-23 בספטמבר 2021 הייתה אחת מ-8 חברי קונגרס דמוקרטים (מתוך 220) שהצביעו נגד מימון לכיפת ברזל. בשל אמירותיה, הואשמה על ידי ארגונים יהודיים באנטישמיות.

באוקטובר 2023, לאחר מתקפת הפתע על ישראל (2023), בוש קראה להפסקת סיוע צבאי לישראל ואמרה כי ""התקפות החמאס" הן בתגובה לפרובוקציות ישראליות נגד העם הפלסטיני".

חיים אישיים 
בוש גרושה ולה שני ילדים, והיא מתגוררת עמם בסנט לואיס.

במשך 14 חודשים, היא ובעלה דאז התגוררו במכוניתם עם הילדים הקטנים לאחר שפונו בשל אובדן הכנסה לאחר שמחלה במהלך הריונה השני גרמה לה לעזוב את עבודתה.

במאי 2021 היא העידה בפני ועדת הפיקוח והרפורמה בבית כי במהלך הריונה הראשון, היא הודיעה לרופאה על כאבים עזים אך זו התעלמה ממנה, וכתוצאה מכך נכנסה לצירים מוקדמים. בוש ייחסה זאת ל"יחס קשוח וגזעני" שנשים שחורות מתמודדות איתו במהלך ההיריון והלידה. בציוץ בטוויטר לאחר מכן, כתבה: "כל יום, אנשים יולדים שחורים והתינוקות שלנו מתים כי הרופאים שלנו לא מאמינים בכאב שלנו."

קישורים חיצוניים

הערות שוליים 

חברות בית הנבחרים של ארצות הברית מטעם המפלגה הדמוקרטית
חברי בית הנבחרים של ארצות הברית מטעם המפלגה הדמוקרטית
פעילות חברתיות אמריקאיות
אפרו-אמריקאיות חברות בית הנבחרים של ארצות הברית
אפרו-אמריקאים חברי בית הנבחרים של ארצות הברית
אנטישמיות בארצות הברית: אישים
פרוגרסיביות אמריקאיות
פרוגרסיביים אמריקאים
חברי הקונגרס ה-117 של ארצות הברית
חברי הקונגרס ה-118 של ארצות הברית
חברי בית הנבחרים של ארצות הברית ממיזורי
אמריקאיות שנולדו ב-1976
אמריקאים שנולדו ב-1976